CELEX: 32016R1379
Language: ro
Date: 2016-08-16 00:00:00
Title: Regulamentul (UE) 2016/1379 al Comisiei din 16 august 2016 de refuzare a autorizării anumitor mențiuni de sănătate înscrise pe produsele alimentare, altele decât cele care se referă la reducerea riscului de îmbolnăvire și la dezvoltarea și sănătatea copiilor (Text cu relevanță pentru SEE)

17.8.2016   
            
            
               RO
            
            
               Jurnalul Oficial al Uniunii Europene
            
            
               L 222/1
            
         REGULAMENTUL (UE) 2016/1379 AL COMISIEI
   din 16 august 2016
   de refuzare a autorizării anumitor mențiuni de sănătate înscrise pe produsele alimentare, altele decât cele care se referă la reducerea riscului de îmbolnăvire și la dezvoltarea și sănătatea copiilor
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1924/2006 al Parlamentului European și al Consiliului din 20 decembrie 2006 privind mențiunile nutriționale și de sănătate înscrise pe produsele alimentare (1), în special articolul 18 alineatul (5),
   întrucât:
   
               (1)
            
            
               În temeiul Regulamentului (CE) nr. 1924/2006, mențiunile de sănătate înscrise pe produsele alimentare sunt interzise, cu excepția cazului în care sunt autorizate de Comisie în conformitate cu regulamentul respectiv și sunt incluse într-o listă a mențiunilor permise.
            
         
               (2)
            
            
               Regulamentul (CE) nr. 1924/2006 prevede, de asemenea, că cererile de autorizare a mențiunilor de sănătate pot fi trimise de către operatorii din sectorul alimentar autorității naționale competente a unui stat membru. Autoritatea națională competentă trebuie să transmită cererile valabile Autorității Europene pentru Siguranța Alimentară (EFSA), denumită în continuare „autoritatea”, în vederea efectuării unei evaluări științifice, precum și Comisiei și statelor membre, în scop informativ.
            
         
               (3)
            
            
               Autoritatea trebuie să emită un aviz cu privire la mențiunea de sănătate respectivă.
            
         
               (4)
            
            
               Comisia trebuie să decidă cu privire la autorizarea mențiunilor de sănătate, ținând seama de avizul emis de autoritate.
            
         
               (5)
            
            
               În urma unei cereri din partea E-piim production Ltd transmise în temeiul articolului 13 alineatul (5) din Regulamentul (CE) nr. 1924/2006, s-a solicitat autorității să emită un aviz cu privire la o mențiune de sănătate referitoare la Lactobacillus plantarum TENSIA® prezent în „brânza bună pentru inimă”, de tip Edam, semitare, marca Harmony™, și la menținerea presiunii sangvine normale [întrebarea nr. EFSA-Q-2014-00097 (2)]. Mențiunea propusă de solicitant a fost formulată după cum urmează: „Consumul regulat, timp de cel puțin opt săptămâni, a 50 g pe zi de brânză Südamejuust (traducere: „brânza bună pentru inimă”) marca Harmony™ conținând Lactobacillus plantarum TENSIA® ajută la menținerea sănătății sistemului cardiovascular/inimii, reducând presiunea sangvină/simbolul inimii”.
            
         
               (6)
            
            
               La 1 octombrie 2014, Comisia și statele membre au primit avizul științific al autorității care concluziona, pe baza datelor transmise, că nu s-a constatat o relație cauză-efect între consumul de Lactobacillus plantarum TENSIA® din „brânza bună pentru inimă” de tip Edam, semitare, marca Harmony™, și menținerea presiunii sangvine normale. În consecință, având în vedere că mențiunea nu îndeplinește cerințele Regulamentului (CE) nr. 1924/2006, ea nu ar trebui autorizată.
            
         
               (7)
            
            
               În urma unei cereri din partea British Specialist Nutrition Association Ltd transmise în temeiul articolului 13 alineatul (5) din Regulamentul (CE) nr. 1924/2006, s-a solicitat autorității să emită un aviz cu privire la o mențiune de sănătate privind soluțiile de carbohidrați și menținerea performanțelor fizice în timpul exercițiilor fizice de rezistență [întrebarea nr. EFSA-Q-2014-00058 (3)]. Mențiunea propusă de solicitant a fost formulată după cum urmează: „Soluțiile de carbohidrați contribuie la menținerea rezistenței la efort în timpul exercițiilor fizice de rezistență prelungite.” La cererea autorității, solicitantul a precizat că produsul alimentar care face obiectul acestei cereri se referă la soluțiile de carbohidrați care nu includ electroliți și că, în ceea ce privește efectul pretins, soluțiile de carbohidrați ar trebui comparate cu apa sau cu soluții apoase de electroliți.
            
         
               (8)
            
            
               La data de 1 octombrie 2014, Comisia și statele membre au primit avizul științific din partea autorității, care concluziona, pe baza datelor prezentate, că nu s-a stabilit o relație cauză-efect între consumul de soluții de carbohidrați și menținerea performanțelor fizice în timpul exercițiilor fizice de rezistență, în comparație cu apa sau cu soluțiile apoase de electroliți. În consecință, având în vedere că mențiunea nu îndeplinește cerințele Regulamentului (CE) nr. 1924/2006, ea nu ar trebui autorizată.
            
         
               (9)
            
            
               La stabilirea măsurilor prevăzute în prezentul regulament au fost luate în considerare observațiile solicitanților, primite de Comisie în temeiul articolului 16 alineatul (6) din Regulamentul (CE) nr. 1924/2006.
            
         
               (10)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Mențiunile de sănătate enumerate în anexa la prezentul regulament nu se includ în lista Uniunii cuprinzând mențiunile permise, la care se face referire la articolul 13 alineatul (3) din Regulamentul (CE) nr. 1924/2006.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 august 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 404, 30.12.2006, p. 9.
   
      (2)  EFSA Journal 2014;12(10):3842.
   
      (3)  EFSA Journal 2014;12(10):3836.
   
      ANEXĂ
      
         Mențiuni de sănătate respinse
      
      
                  Cerere – Dispoziții relevante din Regulamentul (CE) nr. 1924/2006
               
               
                  Nutrient, substanță, produs alimentar sau categorie de produse alimentare
               
               
                  Mențiune
               
               
                  Trimitere la avizul EFSA
               
            
                  Articolul 13 alineatul (5): mențiune de sănătate bazată pe dovezi științifice nou-apărute și/sau incluzând o cerere de protecție a datelor care fac obiectul unui drept de proprietate
               
               
                  
                     Lactobacillus plantarum TENSIA® din „brânza bună pentru inimă” de tip Edam, semitare, marca Harmony™
               
               
                  Consumul regulat, timp de cel puțin opt săptămâni, a 50 g pe zi de brânză Südamejuust (traducere: „brânza bună pentru inimă”) marca Harmony™ conținând Lactobacillus plantarum TENSIA® ajută la menținerea sănătății sistemului cardiovascular/inimii, reducând presiunea sangvină/simbolul inimii/.
               
               
                  Q-2014-00097
               
            
                  Articolul 13 alineatul (5): mențiune de sănătate bazată pe dovezi științifice nou-apărute și/sau incluzând o cerere de protecție a datelor care fac obiectul unui drept de proprietate
               
               
                  Soluții de carbohidrați
               
               
                  Soluțiile de carbohidrați contribuie la menținerea rezistenței la efort în timpul exercițiilor fizice de rezistență prelungite.
               
               
                  Q-2014-00058